[{"text_idx": "#000001", "text": "Disgrifiad, Aled Hughes fuodd yn holi menyw anhysbys am ei phrofiad hi pan aeth hi at ei meddyg teulu"}, {"text_idx": "#000002", "text": "Aled Hughes fuodd yn holi menyw anhysbys am ei phrofiad hi pan aeth hi at ei meddyg teulu"}, {"text_idx": "#000003", "text": "Mae arbenigwr iechyd meddwl wedi dweud wrth raglen BBC Radio Cymru Post Cyntaf fod doctoriaid yn gwneud cam a chleifion trwy fod yn rhy barod i roi tabledi gwrth-iselder."}, {"text_idx": "#000004", "text": "Mae'r athro seiciatryddol David Healy yn pryderu bod tabledi gwrth-iselder yn cael eu dosbarthu gan Feddygon Teulu'n rhy hawdd."}, {"text_idx": "#000008", "text": "Mae David Healy yn teimlo y dylai meddygon teulu fynnu fwy o wybodaeth gan y diwydiant fferyllol yngly\u0302n a\u0302 thabledi gwrth-iselder ac oherwydd hynny bod doctoriaid ddim yn gwneud cyfiawnder gyda'u cleifion."}, {"text_idx": "#000009", "text": "Disgrifiad o\u2019r llun, Mae'r athro David Healy yn dweud bod angen mwy o wybodaeth yngly\u0302n a\u0302'r tabledi gwrth-iselder"}, {"text_idx": "#000010", "text": "\"Os ydych chi'n gofyn pwy sydd yn gwneud cam gyda phobl dw i'n meddwl bod e'n ddoctoriaid fel fi...Os ydw i'n rhoi tabled gwrth-iselder er enghraifft ac mae pethau yn mynd o'i le, mi allai wastad feio hynny ar y salwch yn hytrach na'r tabled neu unrhyw beth dw i wedi gwneud."}, {"text_idx": "#000011", "text": "\"Ond mi ydyn ni yn cael ein talu'n dda ac mi fyddech chi yn disgwyl ein bod ni yn gallu gwrthsefyll ychydig o bwysau gan y diwydiant os ydyn ni yn dweud, 'Arhoswch am eiliad, mi ydyn ni eisiau'r data iawn ar y tabledi yma'- ond dydyn ni ddim wedi gwneud hynny.\""}, {"text_idx": "#000015", "text": "Mae Radio Cymru hefyd wedi siarad gyda chlaf oedd eisiau aros yn ddienw."}, {"text_idx": "#000016", "text": "\"O'n i'n teimlo bach yn isel a ddim llawer o hwylia arna i. Wedyn es i at y meddyg teuluol a gofyn tybed a fysa yn bosib i fi siarad efo rhywun am y ffordd o'n i'n teimlo. O'n i'n meddwl fysa siarad efo rhywun yn benodol yn helpu fi i fi gael dallt pam o'n i'n teimlo fel hyn."}, {"text_idx": "#000017", "text": "\"Mewn mater o ryw 5-10 munud gesh i gynnig cyffuriau. O'n i ddim isio hynny o gwbl- dim dyna pam esh i yna o gwbl i gael cyffuriau. Ond on i'n teimlo bod y doctor yn pwshio nhw ac yn gwthio nhw arna i. O'n i ddim yn hapus o gwbl.\""}, {"text_idx": "#000018", "text": "Mewn ymateb dywedodd llefarydd ar ran Llywodraeth Cymru, eu bod yn disgwyl i feddygon teulu asesu \"beth yw`r ffordd orau i drin eu cleifion, yn seiliedig ar eu anghenion a`u hanes meddygol\"."}, {"text_idx": "#000026", "text": "Ifan Phillips a'i bositifrwydd i'r dyfodol"}]